text: Hun elsker brugt tøj
  19 december 2014 kl. 13.06
  Genbrugstøj er så populært, at en genbrugsbutik i Horsens har ansat en tøjdesigner.
  Det er Horsens Kommunes Kunst og Genbrugsbutik, der har ansat en uddannet designer og beklædningshåndværker.
  Hendes opgave er blandt andet at spotte nye trends inden for genbrugstøj.
  Selv elsker hun brugt tøj.
  - Jeg elsker unikt kvalitetstøj, hvor man kan se, at der er gjort noget ud af detaljen. Og så gamle ting som man ikke længere ser folk bruge. Forleden fik vi for eksempel en pelsmuffe ind, siger Sidsel Stokholm Sørensen.
  - Noget er svært at bruge igen, men som regel er tøjet i rigtig god stand. Vi oplever også i stigende grad, at helt ubrugt tøj kommer ind med prisskiltet dinglende, siger hun. (Varighed: 24 sek.).
  
  